Cum e sa fii liliac? (Recenzie) Paul-Gabriel Sandu Daniel C Dennett, un reputat cercetator în domeniul studiilor cognitive, ne propune prin cartea sa recent publicata la Editura Humanitas, o întreaga suita de întrebari interesante nu prin raspunsurile ce li s-ar putea da, ci mai ales prin ele însele Cartea debuteaza cu o dilema morala, aceea daca ,,ar putea un robot complicat sa simta durere, [ ], asa cum poate o fiinta umana" (p 9) sau, în alti termeni, daca ,,exista o prapastie de netrecut care separa robotii [ ] de acele animale care gândesc?" (p 9) S-ar putea desigur replica acestei întrebari ca este incorect pusa Ca nu este nevoie, pentru a simti durerea, sa fi capabil, sa zicem, sa porti în minte o întreaga partida de sah Autorul însa lamureste pe deplin lucrurile, distingând între durere si suferinta într-un fel care nu mai lasa nici o îndoiala cu privire la rolul pe care gândirea îl are pentru acea capacitate de a simti ,,Animalele nonumane pot simti durerea, dar nu sunt în stare sa sufere în aceeasi masura cu noi" (p 185) si acest lucru se întâmpla pentru ca ele, desi resimt durerea, o fac în acelasi fel în care un mecanism simplu prelucreaza o informatie, fara sa fie constient de ceea ce face De fapt, ar spune Dennett, ele nu simt durere, ci ,,simt" durere, pentru ca acest procedeu ,,umanizator" este cel mai simplu mod al oamenilor de a întelege comportamental o entitate Acest mod de a atribui atitudini specific umane indiferent daca în mod întemeiat sau din punct de vedere ontologic, Dennett îl numeste ,,atitudine intentionala" Intentionalitatea este acea ,,stare de a fi orientat catre ceva" (p 46), termenul fiind inventat de filosofii medievali care au observat ,,asemanarea între astfel de fenomene (i e ale constiintei) si actul de a ochi ceva cu o sageata" (p 47) Dennett nu mentioneaza însa, desi poate ca ar fi fost firesc sau poate chiar necesar, faptul ca acest concept de intentionalitate a fost preluat si prelucrat de o întreaga traditie fenomenologica, ce se revendica înca de la Brentano si Husserl Acest lucru se impunea cu atât mai mult cu cât Dennett nu schimba, de fapt, cu nimic sensul pe care Husserl îl daduse deja, cu destul timp înainte, aceluiasi termen Pentru a întelege avantajele atitudinii intentionale cu privire la care autorul ne asigura ca ,,nu este numai o idee buna, ci este cheia ce ne permite sa dezlegam misterele mintii" (p 37), ne sunt oferite alte doua tipuri posibile de atitudine: cea fizica si cea bazata pe proiect Cea mai simpla dintre ele este atitudinea fizica, aplicabila mai ales lucrurilor care nu sunt nici vii, nici artefacte, însa ea este si cea mai putin fezabila Aceasta se întâmpla pentru ca ea nu ne poate spune mai mult decât ca un lucru, de orice natura ar fi el, va respecta legile fizice sau chimice; ca piatra va cadea daca îi dau drumul din mâna sau ca apa va îngheta la 0 grade Atitudinea bazata pe proiect însa comporta un stil mai sofisticat de prezicere, fiind astfel mai riscanta decât atitudinea fizica, ,,deorece ea admite ceva în plus: si anume, ca o entitate este proiectata asa cum cred eu ca este, si ca va functiona în conformitate cu proiectul sau" (p 39) În cazul unui ceas desteptator, spre exemplu, eu voi putea prezice ca va suna la ora pe care o stabilesc, daca ,,proiectul" sau va functiona corect Cele doua tipuri de atitudine pe care Dennet le descrie aici totusi destul de succint nu sunt însa cu mult diferite de atitudinea naturalista, respectiv cea personalista, pe care Husserl le analizeaza în detaliu si cu foarte multa acribie în cel de-al doilea volum al Ideilor1 Din perspectia acestei analize, Dennet identifica avantajul atitudinii intentionale prin raport cu celelalte doua atitudini amintite, în aceea ca ea ,,functioneaza fie ca scopurile atribuite sunt adevarate sau naturale sau ,,cu adevarat apreciate" de asa-zisul agent, fie ca nu" (p 42) Atitudinea intentionala functioneaza asadar fara sa aduca cu sine o metafizica ce ar putea constitui subiect de disputa Nu stim daca ,,macromolecula doreste cu adevarat sa se reproduca" (p 43), sau daca planta ,,vrea" într-adevar lumina Întrebarea formulata la începutul lucrarii primeste astfel o noua înfatisare: cum stabilim granita dintre acele ,,produse ale selectiei naturale" care au o atitudine intentionala si cele care doar par a avea o astfel de atitudine În ce punct al evolutiei apare gândirea care implicit presupune constiinta Dincolo de un posibil raspuns la aceasta întrebare, cautarea lui atrage atentia asupra unui lucru uluitor Acela ca noi, oamenii ,,suntem descendentii directi ai acestor roboti care se autoreproduc" (p 32), si înca mai mult decât atât, ca suntem alcatuiti din astfel de roboti, de vreme ce fiecare celula este, de fapt, unul dintre ei Asadar, pentru a crea un individ constient nu e nevoie decât de o îngramadire de ,,homunculi" cu sarcini bine distribuite, însa cu totul lipsiti de minte? Raspunsul stiintei actuale poate trece cu usurinta drept revoltator: ,,Conform stiintei moderne nu exista alta cale de a crea o persoana adevarata" (p 33) Dificultatea implicata de aceasta constatare este aceea ca pare sa transforme diferenta dintre entitatile constiente si cele inconstiente dintr-una de nivel într-una de grad Considerând comparatia între roboti si organisme primitive pe deplin întemeiata, Dennett aduce în discutie o noua distinctie, între intentionalitatea originara si cea derivata Prima este ,,calitatea gândurilor, parerilor, [ ] de a fi orientate Este sursa evidenta a felului derivat si distinct limitat de orientare manifestat de unele din artefactele noastre: cuvinte, propozitii, [ ] " (p 62) Asadar, acceptând aceasta distinctie, asupra limbajului ca si asupra eventualilor roboti programati se rasfrânge ceva din intentionalitatea intrinseca a creatorului lor, sub forma unei intentionalitati derivate Însa întrebarea esentiala persista: ce face ca actele mentale sa fie intentionale? Raspunsul pe care Dennett îl reia mereu, completându-l si oferindu-i noi justificari este: limbajul În ultimul capitol, Dennett considera deplasata ,,reactia comuna" a oamenilor atunci când afirma referitor la vreun animal: ,,Poate nu stie sa vorbeasca, dar sigur gândeste" Filosoful considera ca celebra lucrare a lui Thomas Nagel, Cum e sa fii liliac?, ne pune pe drumul gresit înca din titlu, de vreme ce sa fii liliac nu poate sa ,,fie cumva" (p 180), ,,conceptele nu sunt lucruri din lumea unui câine, în sensul în care sunt pisicile " (p 179) Finalul lucrarii aduce confirmarea ca e cu neputinta de trasat o linie ferma între ,,simple automate" si organisme constiente, printre care nu ne numaram cu certitudine decât noi Astfel, de vreme ce nu exista elemente certe care sa confirme existenta intentionalitatii în cazul organismelor oricât de complexe, exceptând omul, ele pot fi tratate asemenea robotilor Încheind în lipsa unor raspunsuri, dupa cum autorul însusi anunta, ci numai cu ,,versiuni mai bune ale întrebarilor însesi" si ,,câteva cai de urmat si câteva capcane de evitat în viitoarele noastre explorari" (p 188), vom fi obtinut, la finalul lecturii, o perspectiva lamuritoare asupra nenumaratelor dificultati ridicate în fata oricarei încercari de a întelege una dintre cele mai complicate probleme ale stiintei si filosofiei deopotriva: diferenta dintre mintea umana si cea a celorlalte fiinte vii Pentru un cititor familiarizat cu cercetarile fenomenologiei si mai ales cu cele ale fenomenologiei husserliene, lectura textului scris de Dennet va fi aproape sigur o experienta destul de frustranta, nu numai pentru ca termeni si distinctii husserlieni (sau foarte similari acestora) sunt prezenti aproape în fiecare pagina, fara ca Dennet sa faca o singura trimitere sau mentionare a acestei directii de gândire care a marcat secolul al XIX-lea, dar si pentru ca o lectura si o cunoastere - fie si aproximativa - a textelor husserliene i-ar fi putut oferi lui Dennet sansa unei cercetari mult mai temeinice si i-ar fi deschis orizonturi (catre problema animalitatii mai ales) care asa au ramas pe deplin neinvestigate 1 Cf E Husserl, Ideen zu einer reinen Phänomenologie und phänomenologische Philosophie (Hua IV), Martinus Nijhoff, Haag, 1952, pp 172 si urm - - 